Lumină lină, lini lumini 

Răsar din codri mari de crini, 
Lumină lină, cuib de ceară, 
Scorburi cu miere milenară, 

De dincolo de lumi venind 

Și niciodată poposind, 

Un răsărit ce nu se mai termină, 
Lumină lină din lumină lină. 


Cine te-aşteaptă te iubeşte, 
Iubindu-te, nădăjduieşte, 
Căci într-o zi, lumină lină, 









LUMINĂ LINĂ 


Vei răsări la noi deplină. 
Cine primeşte să te creadă 


Trei oameni vor veni să-l vadă. 


Lumină lină, lini lumini 
Răsari din codri mari de crini. 
I-atâta noapte şi uitare 

Și lumile-au pierit în zare. 

Au mai rămas din veghea lor 
Luminile luminilor. 


Lumină lină, lini lumini 





Ioan Alexandru 


Înstrăinându-i pe străini, 
Lumină lină, nuntă leac 
Tămăduind veac după veac. 
Cel întristat şi sărăcit, 

Cel plâns şi cel nedreptăţit 
Și pelerinul însetat 

In vatra ta au înnoptat. 


Lumină lină, leac divin 
Incununându-l pe străin 
Deasupra stinsului pământ, 
Lumină lină, Logos Sfânt. 





+ Arhiepiscopia Timişoarei se implică în eforturile de creare a unei sec- 
ţii de chirurgie cardiacă pentru copii la Institutul de Boli Cardiovas- 
culare din orașul de pe Râul Bega. Eparhia donează 16 paturi de spital cu 
funcțiuni complexe, în valoare de aproximativ 5.000 de lei fiecare. (sursa: 


basilica.ro) 


* În Grecia, premierul a anuţat că din 22 noiembrie persoanele nevaccina- 
te nu vor mai putea intra în lăcașurile de cult decât pe baza unui 
test rapid sau PCR negativ. Preoţii, cântăreții şi ceilalţi angajaţi ai bise- 
ricii vor trebui să-şi facă săptămânal două teste, ce vor fi verificate de consi- 
lhile parohiale. (sursa: orthodoxtimes.com) 


. A E = | 
a Age î 


4. 


AA 


Sf. Tihon de Zadonsk - Scurte cuvinte de învățătură 


Toată virtutea şi iubirea trebuie să le avem în inimă! Atunci când în inimă nu le avem 
pe acestea, nu le avem nici în realitate. Dumnezeu nu S-a adresat gurii noastre, spu- 
nându-i: iubeşte, smereşște-te, fii milostivă, roagă-te, cere, cheamă-Mă în ajutor ş.a., 


cl inimii noastre! 


De aceea, trebuie să avem iubire, smerenie, milă, rugăciune şi celelalte virtuţi în ini- 
mă. lar atunci când acestea vor petrece în inimă, neapărat se vor face văzute, căci fo- 
cul ascuns se face cunoscut prin căldura sa, iar balsamul plăcut mirositor prin aroma 


sa. 


+ Un preot român între cei șapte artişti 
fierari ai lumii. Pr. Sorin Bute din Dâmboviţa 
a fost inclus într-o listă scurtă pentru ediţia din 
2022 a anuarului editat de cea mai prestigioasă 
revistă internaţională de design în metal. În 
tinereţe a absolvit Secţia Metal a Universităţii 
de Artă din Bucureşti şi apoi a studiat Teologia, 
acum fiind lector la Facultatea de Teologie din 
Târgovişte. Preotul a realizat candelabrul uneia 
dintre bisericile din oraş, dar şi alte lucrări de 
mai mici dimensiuni. (sursa: basilica.ro) 


sa ME 


Siântul Tihon din Zadonsk 


he SCURTECUVINITIE 





Aşteptăm întrebările, sugestiile şi eventualele colaborări pe adresa revista.maximina(o gmail.com sau la tel. 0734.194.372. 
Mulţumim tuturor pentru rugăciuni şi ajutor financiar. 

„PETRECEREA ÎN TEMPLU 

Cuvânt al Sfântului 
Maxim Mărturisitorul 


1 — 


Ascultă fiică şi vezi şi pleacă urechea 
e ta şi uită poporul tău şi casa părinte- 
lui tău, că a poftit Impăratul frumu- 

seţea ta, că El este Domnul tău. 





Câna cea care avea să hrănească 


pentru noi pe Hristos Dumnezeu Ce 
urma să Se nască din ea, a trecut de 
vârsta prunciei şi a avut trei ani, 
fericiţii ei părinţi au dus-o la tem- 
plu. Şi acolo au închinat-o lui Dum- 
nezeu, aşa cum [i făgăduiseră înain- 
te de naşterea ei. Au dus-o cu slavă 
şi cinste, după cum se cuvenea. 
Multe fecioare mergeau înainte, cu 
făclii strălucitoare, după cuvântul 
psalmistului: Aduce-se-vor Impăra- 
tului fecioare în urma ei, prietenele 
ei se vor aduce ție. Dar această pro- 
orocie nu se înțelege numai cu privi- 
re la acest fapt, ci și mai departe, cu 
privire la sufletele feciorelnice 
care au călcat pe urmele ei. 


Stătut-a împărăteasa de-a dreapta 
Ta... Acest cuvânt învaţă ducerea la 
templu a Maicii Domnului și aşeza- 


SF. COLUMBAN, irlandezul întemeitor de mănăstiri 


rea ei la dreapta altarului, în Sfânta 
Sfintelor, socotită a fi cu adevărat 
dreapta lui Dumnezeu. După aceas- 
ta psalmistul vorbeşte despre veş- 





mintele ei: îmbrăcată în haină au- 
rită şi prea înfrumusețată, adică o 
frumuseţe alcătuită din fapte 
bune şi cuvinte dumnezeieşti 


(+21 noiembrie 615) 


cu totul după voia lui Dumne- 
zeu, Mântuitorul ei. 


Dar care a fost șederea ei în templu? 
Prezenţa sa în templu a rămas mai 
nevăzută, creşterea sa mai mi- 
nunată, şi sporirea cu cugetul 
mai adâncă, căci hrana sa venea 
din cer şi ea o primea din mâna ar- 
hanghelului. Şi odată cu creşterea 
trupului, sporea şi cunoaşterea min- 
ţii. li plăcea să înveţe şi era o uceni- 
că bună, păstrând orice cuvânt bun, 
și plină de cugetare la dumnezeieşti- 
le Scripturi şi de toată înţelepciu- 
nea, căci urma să se facă Maică a 
Cuvântului și Inţelepciunii lui Dum- 
nezeu. 


Ea s-a făcut toată plină de har, înţe- 
legătoare prin privire şi cuvânt, 
având înlăuntrul ei vedenii dumne- 
zeieşti, cu totul străină de tulbu- 


Naşterea sa a fost minunată, căci mama sa a avut un vis în care în pântecele său 
era un soare. Copilul a fost de mic cu aplecare spre cele sfinte, iar când a ajuns să 
se nevoiască într-o mănăstire, a sporit în cele duhovnicești, răbdând ispitele tru- 
pului şi învățând Psaltirea pe de rost. A plecat ca misionar în Galia, cu câţiva uce- 
nici. Aici s-au întâmplat un şir de minuni, care i-au întărit pe monahi, dar şi pe 
băştinaşi în credinţă. Odată nu aveau mâncare, iar un frate era foarte bolnav. 
Atunci Sf. Columban a făcut rugăciune, nemâncând nimic trei zile şi apoi la uşa 
mănăstirii a venit un ţăran cu un car plin de grâne. El a mărturisit că a fost mânat 
spre mănăstire fără să vrea, iar Sfântul, drept mulţumire, i-a vindecat soţia, grav 
bolnavă acasă. A ctitorit 3 mănăstiri în Galia şi una în Italia, punând o rânduială 


de vieţuire după modelul patristic. 





rare, mânie și flecăreală, fru- 
moasă la suflet şi la trup. Prin 
fire era atât de sfântă și cu adevărat 
fecioară, încât nu era câtuşi de puţin 
atinsă atunci când dorinţa vreunei 
patimi venea să tulbure sfinţenia ei 
duhovnicească. 


Mai mult decât toate, sufletul ei 
sfânt era plin de iubire de oa- 
meni şi de compătimire. Era su- 
pusă preoţilor, grijulie la slujire şi 
respectată de toţi, căci era născută 
prin harul lui Dumnezeu şi avea să 
dea naştere Împăratului îngerilor şi 
oamenilor. De aceea a numit-o proo- 
rocul David „muntele lui Dumnezeu 


în care a binevoit Dumnezeu să lo- 
cuiască”. Cine ar putea zugrăvi în 
amănunţime ostenelile ei, rugăciuni- 
le sale împodobite cu toate faptele 
cele bune? 


După puţină petrecere a avut loc un 
semn înainte-vestitor al vestirii sale, 
pe când avea doisprezece ani. Era cu 
totul împodobită de înţelepciune și 
dreptate, în post, rugăciune, smere- 
nie, pace, în iubirea şi frica de Dum- 
nezeu. Într-o zi, pe la miezul nopții, 
se găsea între porţile altarului, adu- 
când lui Dumnezeu rugăciuni şi ce- 
reri cu inimă îndurerată şi sfântă. Şi 
iată că o mare lumină a strălucit în 





templu şi un glas s-a făcut auzit din 
altar zicând: „Marie, din tine Se va 
naşte Fiul Meu!”. Când Fericita Ma- 
ria a auzit aceasta, nici nu a tremu- 
rat, nici nu s-a temut din pricina 
vârstei sale copilăreşti, nici nu s-a 
trufit cu o bucurie prea mare, nici nu 
a povestit aceasta altora, nici nu şi-a 
schimbat purtarea şi cugetarea, dar 
s-a minunat de felul în care s-a în- 
tâmplat acest cuvânt. A ascuns în 
inima sa această taină cu ade- 
vărat mare şi hărăzită înainte de 
veci, necunoscută chiar şi îngerilor, 
până când a văzut împlinirea ei. 


nesc urcă de veacuri Golgota 
istoriei, refăcând neîncetat în spi- 
rit, drumul lui lisus şi anticipând 
prin credință această înviere pe ca- 
re tu, prietenul meu, fratele nostru, 
al tuturor, o aduci ca pe o făclie cre- 
zând în inima ta”. 


După a VII-a Cuvântare nu mai poa- 


te fi nicio îngăduinţă faţă de Părinte- 
le Gheorghe Calciu. Este scos din 
funcţia de profesor al Seminarului, 
„pentru repetate abateri disciplina- 
re”. Părintele depune îndată o cerere 
prin care solicită postul de mătură- 
tor al Dealului Patriarhiei. 1 se răs- 
punde că acest post nu există. Rămâ- 
ne fără loc de muncă, iar casa îi este 





supravegheată zi și noapte. Timp de 
un an trimite articole la Europa Li- 
beră, devenind tot mai cunoscut şi în 
străinătate. Apoi în martie 1079 va fi 
arestat. Urmează anii de închisoare, 
minunaţi, şi exilul în SUA... 





Portul popular. Periplu geografic 








FERICIRILE (6) 


„Fericiţi cei curați cu inima, 
că aceia vor vedea pe Dumnezeu” 


(as caută din ce în ce mai mult cele de sus, inima lui se 


curăţeşte de patimile care sunt legate de ale lumii aceste- 
ia. Ce este o patimă? Iată ce este o patimă: Patima este 
un dor nesfârşit pe care noi îl punem la ceva 
foarte sfârşit. Să zicem, pofta de mâncare. Mântuitorul 
în pustie a fost ispitit de diavol după ce a postit patruzeci 
de zile, dar EI zice: „Scris este că nu numai cu pâine va 
trăi omul, ci cu fiecare cuvânt care iese din gura lui Dum- 
nezeu”. Adică cuvântul care purcede din gura lui Dumne- 
zeu este hrană? Este ca pâinea? Atunci înseamnă că lă- 
comia de mâncare este până la urmă o foame de 
cuvântul lui Dumnezeu; şi noi, netrăind cuvântul lui 
Dumnezeu, ne lăsăm duşi, nu de foame — că lacomul nu 
mai are foame, deja stomacul zice: „Destul, nu mai pot, 
sunt îngreuiat”; dar el are plăcere de a mânca. Asta-i 
lăcomia — plăcere. Plăcerea mai vrea. Pântecele nu 
mai vrea. 


Ce se întâmplă? Este o foame nesfârşită. Pentru ce? Fi- 
indcă foamea omului este făcută pentru cuvântul cel nes- 
fârşit al lui Dumnezeu. Dumnezeu, nemărginirea, veşni- 
cia — şi asta este în om! Uitaţi la animal. Animalul nu 
prea face lăcomii și lucruri dintr-astea. Mănâncă cât are 
nevoie, se opreşte, se pune și doarme, se trezeşte, caută 
iar de mâncare, dar trăieşte liniştit cu firea lui. Numai 
în om este o neliniște pe care nimic nu o poate 
opri, nici lăcomii, nici desfrâuri, nici nimic altceva nu o 
poate împlini. Este patimă, și patimă înseamnă suferinţă. 
Și suferinţa este sfâşierea de a încerca zadarnic a umple o 
poftă duhovnicească nesfârşită cu un lucru pământesc 
sfârşit. Mănâncă până plezneşti, şi n-o să fii plin, fiindcă 
ce cauţi este nesfârşirea cuvântului lui Dumnezeu, nu 





pâine şi de-ale mâncării. 


Asta este o patimă, în sensul Părinților noştri, în sensul 
adevărat al Bisericii. Şi acum ce se întâmplă? Cei care, 
miluindu-se de către Dumnezeu, caută către cele de sus, 
cugetă cele de sus, nu mai poftesc după ale pământului. 
Un lucru care deja începuse la treapta blândeţii, acuma 
se desăvârșeşte. Şi ce se întâmplă? Inima se curăţește 
de patimi, de tot ce este scâlciat. Că o patimă nu-i 
decât o scâlciere, şi cei care aveţi tendinţe ori să gândiţi, 
ori să cugetaţi aşa mai filosofic, ori să citiți mai ales cele 
ale Bisericii, uitaţi-vă şi o să vedeţi că cu fiece patimă pu- 
teți face această analiză, că patima nu e altceva decât 
sfâşierea unei încercări, unei pliniri cu de-ale materiei a 
ceea ce este în sine o stare duhovnicească. Și acuma omul 
se umple de cele duhovniceşti, caută cele de sus şi a ajuns 
deja la treapta a şasea. 


Și, desprinzându-ne mai cu desăvârşire de ale pământu- 
lui, începe curăţia inimii; s-a subţiat firea acestui „animal 
omenesc”, şi acum începe să devină om şi începe să 
vadă pe Dumnezeu, cum spune Psalmul: “Vedeam 
pururea pe Domnul înaintea mea”. Ce este această viziu- 
ne nu ştiu, dar este în orice caz o stare reală, şi vederea 
aceasta a lui Dumnezeu te umple de lucruri pe care nici 
n-o să încerc să le descriu, fiindcă nici nu pot, şi nici nu 
se pot descrie. 


Păr. Rafail Noica 





Simplitate şi frumuseţe din 


DOBROGEA 





Costumul popular din zona Dobro- 
gei se distinge prin originalitate şi o 
cromatică specială. A fost purtat cu 
mândrie de două dintre reginele 
României, Elisabeta şi Maria, care l- 
au impus ca ţinută la Curtea Regală. 
Întrucât în zona Dobrogei conlocu- 
iesc o mulțime de minorităţi naţio- 
nale, precum lipoveni, bulgari, turci, 
macedoni, tătari, costumul popular 
dobrogean a împrumutat elemente 
specifice acestor etnii. 


Costumul popular femeiesc din 
această zonă se compune din găteala 
capului, cămaşa, pestelci (denumir- 
ea cătrinţelor), încălţămintea si bun- 
dița pentru anotimpul rece. 


Fetele purtau părul împletit în cosi- 
țe, pe frunte având ghiordane din 
mărgele sau bani. Femeile măritate 
îşi țineau părul strâns „colac” la cea- 
fă. Pe creştet purtau fesul sau, în 
lipsa acestuia, tulpanul de culoare 
albă, aşezând marama sau o basma 
pe deasupra. În zona Dobrogei, în 
ceea ce priveşte podoabele, şiraguri- 
le de bani sunt cele mai des întâlni- 
te. Baerul cu care se lega fesul sub 
bărbie (la cele care prezintă baer) 
era ornamentat cu un rând de „leu- 
șori” de argint, cusuţi solzeşte. La 
gât se purta salba cu bani (icușari) 
sau ghiordane de mărgele de coral şi 
sticlă. 


Cămaşa purtată în această zonă 
este dreaptă, cu mânecile largi, prin- 


se din umăr, e croită cu poale şi pre- 
zintă uneori guler. Ea este confecţio- 
nată din pânză de bumbac, învărga- 
tă pe margini, pe verticală (fie pe 
întreaga suprafaţă, fie doar la cape- 
te) cu bumbac alb, mai gros sau cu 
bumbac roşu ori negru. Acest sistem 
de învărgare prin care iau naştere 
dungile din țesătură, la care se adau- 
gă şi modul de încheiere al foilor de 
pânză cu bumbac roşu sau negru 
(„cheiţe” realizate cu croşeta) consti- 
tuie primul sistem ornamental spe- 
cific al cămăşii din sudul Dobrogei. 
Ornamentaţia cusută pe pânza că- 
măşii este de dimensiuni mici, dar 
dispunerea sa pune în valoare fru- 
museţea si eleganța cămășii. Motive- 
le geometrice și florale, în care pre- 
domină roșul şi negrul, sunt dispuse 
la baza mânecilor, la umeri, pe piept 
şi pe poalele cămăşii. „Cheiţele” cu 
care s-au îmbinat bucăţile de pânză, 
realizate cu croşeta, apar numai la 
unirea mânecilor cu trupul cămășii, 
deci în loc vizibil, primind un rol 
decorativ. 


În Dobrogea se mai poate întâlni şi 
cămaşa cu platcă, care este de factu- 
ră recentă, uneori fiind recunoscută 
ca şi „cămașă orăşenească”. 


Pestelca este piesa principală a 
îmbrăcămintei din partea inferioară 
a corpului. Se poartă una în faţă și 
una în spate, peste cămașa cu poale. 
Acestea dau specificitate portului 
tradiţional de femeie din Dobrogea 
prin cele două chenare verticale ale- 





22 aha 
e died 


se în motive geometrice bogate în 
colorit, care încadrează câmpul cen- 
tral, numit „trupul” pestelcii. În tre- 
cut, se purta şi o singură pestelcă, 
anume cea din faţă, atunci când pes- 
te poalele cămăşii se îmbrăca o fustă 
ţesută din lână. 


Costumul femeilor este completat de 
bârneaţă, un brâu de lână ţesut în 
casă şi de încălţămintea formată din 
iminei sau târlici. 


Costumul popular  bărbă- 
tesc din Dobrogea conţine următoa- 
rele elemente: căciula ţuguiată, rea- 
lizată din lână de miel; cămașa 
dreaptă, decorată cu motive geome- 
trice şi florale, dispuse la guler, la 
manșete și pe piept; chimirul roșu, 
un brâu ţesut la război sau realizat 
din piele ce se încinge peste cămaşă; 
pantaloni largi, încreţiţi, realizaţi 
din stofă albă, din borangic sau din 
postav, ornamentaţi cu găitane, şi 
bundiţa, confecţionată din lână de 
oaie, decorată cu motive geometrice 
și florale. Portul popular bărbătesc 
dispune de o ornamentaţie redusă, 
atât din punct de vedere al motive- 
lor, cât şi al dispunerii acestora. 


Complexitatea şi originalitatea pie- 
selor care compun portul tradiţional 
din zona Dobrogei le transformă în 
piese unicat. Deşi simplu, acesta nu 
este, cu certitudine, lipsit de măre- 
ţie. 

M.D. 


Calendarul mărturisitorilor 


Pr. Gheorghe Calciu 


(21 noiembrie 2006) 





Cuvinte actuale câtre 
TINERI 





Rememorare de Pr. Ștefan 





Două sunt racilele majore ale generaţiei tinere actuale: lipsa unei credinţe 
religioase ferme şi superficialitatea morală. 


Spre împlinirea promisiunii făcute 
în închisoare lui Dumnezeu: „Doam- 
ne, dacă mă scoţi teafăr de aici, o 
să-Ti slujesc ie!” , Pr. Calciu se în- 
scrie la Facultatea de Teologie din 
Bucureşti ale cărei cursuri, spune el, 
le urmează în taină. După multe în- 
cercări, în 1973 este hirotonit preot 
şi numit profesor la Seminarul Teo- 
logic din Bucureşti, unde după spu- 
sele părintelui, începe în rândurile 
elevilor seminariști „o acţiune de 
respiritualizare a vieţii biseri- 
ceşti”: introduce discuţii libere cu 
elevii la orele de duhovnicie, îi chea- 
mă la dragoste curată, post, rugăciu- 
ne, abstinenţă, meditaţie religioasă, 
la perioade de exerciţii spirituale. 


În noiembrie 1977 dictatorul Ceau- 
șescu, sub pretextul reconstrucției 
Bucureştiului după cutremur, ordo- 
nă dărâmarea Bisericii Enei 
(biserică brâncovenească) rămasă în 
picioare, neatinsă de cutremur în 
chip minunat, „între toate cârciumi- 
le şi magazinele din jurul ei care se 
prăbuşiseră ca niște clădiri de car- 
ton”. Rămânerea ei în picioare re- 
prezenta o sfidare pentru regim. 


Atunci un singur om a vorbit 
public și pe faţă împotriva a- 
cestei  samavolnicii, Părintele 
Gheorghe Calciu, în Biserica Radu 
Vodă, biserica seminarului, în faţa 
elevilor săi. Securitatea, care îl ame- 
ninţase atât de mult după ieşirea din 
spaţiul carceral, își intensifică presi- 
unile şi acţiunea de intimidare. Se 
dau telefoane de ameninţare „ano- 
nime”, noaptea şi ziua, care îl terori- 
zau pe Părintele şi îi terorizau mai 
ales familia. Dar el nu renunţă la 


luptă, ba din contră, la un an de la 
cutremur, anunţă susţinerea, în bi- 
serica Seminarului, a unui ciclu de 
şapte predici către tineri. „ideea 
celor şapte Cuvinte mi-a venit 
instantaneu, fără un proces de 
investigație... Și nu sunt cuvin- 
tele mele acolo, ci ale lui Hris- 
tos”, mărturisea mai târziu. 


Primul cuvânt către tineri a fost ros- 
tit cu subtitlul „Chemare”. „A venit 
acum vremea, tinere, să auzi un 
glas care te cheamă. Un glas pe ca- 
re nu l-ai mai auzit; sau poate da, 
dar pe care nu l-ai înţeles şi nu l-ai 
ascultat. Este glasul lui lisus! Nu 
tresări, nu te mira, nu zâmbi neîn- 
crezător, tânărul meu prieten! Gla- 
sul care te cheamă nu este al 
unui mort, ci al unui înviat. El 
nu te strigă din istorie, ci din 
adâncul propriei tale fiinţe”. 
Predica are un efect extraordinar 
asupra auditoriului, dar presiunile şi 
amenințările autorităţilor se înteţesc 
şi mai mult. 


Urmează al doilea cuvânt, intitulat 
„Să zidim biserici”. Participă, pe 
lângă seminarişti, mulţi studenţi 
teologi şi de la facultăţile laice. „Să 
zidim biserici, prietene al meu! Să 
zidim biserici din inimile noas- 
tre fierbinţi, în care străfulge- 
ră soarele cel luminos al drep- 
tății, Hristos, Cel ce ne-a spus că 
prin credință suntem liberi de pă- 
cat. Să zidim bisericile credinţei 
noastre, pe care nicio putere ome- 
nească nu le poate zdruncina, fiind- 
că temelia ultimă a Bisericii este 
însuşi Hristos”. Telefoanele anoni- 
me de ameninţare cu mutilarea şi 


moartea se înteţesc ca număr. Tine- 
rii seminarişti și studenţi sunt che- 
maţi la securitate, intimidaţi şi ame- 
ninţați cu exmatricularea. 


Dar Părintele rezistă şi ţine a treia 
predică, „Cer şi pământ”. „Cum ar 
putea oare întunericul să încarce- 
reze lumina, materia să înăbuşe 
spiritul, ateismul să anuleze credin- 
ţa în Dumnezeu, sau constrânge- 
rea să ne facă să pierdem do- 
rul de libertate?” . Apoi al patru- 
lea cuvânt, „Credinţa şi prietenia”. 
„Nu te teme, tinere, să te afirmi ca 
prieten al Lui. Nu te teme să res- 
pingi o ideologie ateistă, care 
urmăreşte să-ţi anuleze sufle- 
tul”. In fiecare săptămână Părintele 
era judecat şi ameninţat în Seminar 
şi la Departamentul Cultelor. 


A cincea predică are titlul „Preoţia 
şi suferința umană”. „Ce înseamnă 
atunci preoția? Ea înseamnă să fii 
martorul îndurerat al suferinţei 
umane şi să o iei pe umerii tăi. Să 
porţi pe umerii tăi muntele su- 
ferinţei umane” . 


Urmează al șaselea Cuvânt către 
tineri, cu titlul „Despre moarte şi 
înviere”. Poarta seminarului este 
închisă, dar mulţime de studenţi sar 
gardul seminarului și îl înconjoară 
pe Părintele în curte. „De acum, pri- 
etene, nu te mai teme de moar- 
te, căci Hristos a înviat, viaţa ta 
nu se va sfârşi între scândurile unui 
sicriu ci, trecând prin moarte, va 
sui spre gloria învierii” . 


În aprilie 1978, Părintele ţine ulti- 
mul cuvânt intitulat „Cuvânt de în- 
cheiere”. „Neamul acesta româ- 





Icoana Maicii Domnului 
TRIHIRUSSA 


(„cea cu trei mâini”) 


(21 noiembrie) 


Aceasta este una dintre cele mai 


cunoscute icoane făcătoare de mi- 
nuni ale Preasfintei Născătoare de 
Dumnezeu. Icoana originală se află 
în Mănăstirea Hilandar din Sf. 
Munte. Apariţia celei de-a treia mâ- 
ini pe icoană este legată de o minune 
petrecută în viața Sfântului Ioan 
Damaschinul, care a trăit în seco- 
lul al VIII-lea. 


Conform tradiţiei, această icoană a 
Maicii Domnului era zestrea de ma- 
re preţ a familiei Sfântului loan Da- 
maschin, păstrată cu mare cinste în 
casa sa din Damasc. În perioada ico- 
noclastă, Sfântul Ioan ţinea cuvân- 
tări şi scria apologii pentru apărarea 
icoanelor. Din acest motiv, împăra- 
tul iconoclast Leon III Isaurul (717- 
740), a uneltit astfel încât Califul 
Damascului să creadă că Sf. Ioan, 
care era consilierul califului în acea 
vreme, comitea acte de trădare îm- 
potriva lui. Califul l-a înlăturat din 
funcţie pe loan şi a poruncit să i se 
taie mâna dreaptă, ceea ce s-a şi în- 
tâmplat. Indrăznind, Sf. Ioan a cerut 
de la tiran mâna cea tăiată şi a pri- 
mit-o. Spre seară, luând mâna tăiată 
a intrat în camera sa de rugăciune şi, 
căzând înaintea icoanei Preasfintei 
Născătoare de Dumnezeu, a lipit 
dreapta sa cea tăiată la locul ei. Apoi 
a început a se ruga Maicii Domnului 
să-l vindece. După rugăciune înde- 
lungă, sfântul a adormit şi a avut un 
vis în care Preacurata s-a întors spre 
el, făgăduindu-i tămăduire. 


După ce s-a trezit din somn, Sf. loan 
a constatat că mâna lui era nevătă- 
mată. Drept mulţumire, a adăugat la 
icoana Maicii Domnului o mână din 
argint, în partea de jos, astfel încât 
dă impresia că Maica Domnului are 
o a treia mână. Conform tradiţiei, 
după această minune Sf. Ioan a scris 


un imn de mulţumire Maicii Dom- 
nului: „De tine se bucură, ceea 
ce eşti plină de har...” ce se cântă 
în loc de „Cuvine-se cu adevărat” în 
Liturghia Sfântului Vasile cel Mare. 


După această minune, Sf. loan a 
împărţit săracilor toată averea sa şi 
intrând în monahism la Mănăstirea 
Sf. Sava cel Sfinţit a dăruit icoana 
făcătoare de minuni Lavrei. Icoana a 
fost păstrată în Lavra Sfântului Sava 
până în secolul al XIII-lea când 
Sfântul Sava, primul Arhiepiscop al 
Serbiei (14 ianuarie) a venit în pele- 
rinaj, iar părinţii mănăstirii i-au dă- 
ruit-o ca binecuvântare. Acesta a 
luat icoana în Serbia. În timpul unei 
invazii a turcilor în Serbia, unii creş- 
tini au dorit să protejeze icoana, în- 
credinţând-o Maicii Domnului ca să 
o păstreze în siguranţă. Ei au aşezat 
icoana pe un măgar şi l-au lăsat li- 
ber. După o vreme, măgarul ce purta 
icoana Maicii Domnului a oprit în 
faţa Mănăstirii Hilandar (din Sf. 
Munte Athos). Bucurându-se, călu- 
gării au aşezat icoana în katholikon - 
biserica principală a mănăstirii. 


O minune săvărşită la icoana 
Maicii Domnului Trihirussa 


Odată un călugăr grec, după ce şi-a 
făcut rugăciunea de seară înaintea 
sfintei icoane și s-a dus să se odih- 
nească, a avut următoarea vedenie: 
a văzut cete de călugări sfinţi, plu- 
tind prin văzduh și lăudând pe 
Dumnezeu, iar în fruntea lor mergea 
Maica Domnului având îmbrăcă- 
minte închisă la culoare şi în mână 
ținând sceptru împărătesc. Minu- 
nându-se şi bucurându-se de cele 
văzute, a observat că în ceata din 
faţă erau călugării ruşi, apoi călugări 
din alte popoare: sârbi, români, bul- 

gari... şi la urmă era şi ceata grecilor. 
Mirându-se de cele văzute, se gân- 
dea în sinea sa: „Oare cum se poate 
aceasta, ca aceştia să fie înaintea 
noastră? Doar Sfântul Munte este 
moştenirea noastră, iar aceştia 
sunt străini”. Pe când gândea el 
acestea, a auzit o voce, zicându-i: 
„Cu adevărat, voi sunteți de-ai ca- 
sei, având Muntele acesta al vostru 
şi trăind în odihnă; de aceea 
pierdeţi din slava cerească. Iar ru- 
şii, împreună cu celelalte neamuri, 
rabdă mult mai multe decât 
voi, fiind înstrăinaţi de patria 
lor. De aceea şi slava lor este mai 
mare”. 

I.G. 


ee 
Împărăteasa Îngerilor şi lumina 


Sfinţilor, ocrotitoarea celor pri= 
goniţi şi limanul de scăpare al 
tuturor celor ce străbat marea 
ispitelor, Ceea Ce ai purtat pe 
mâinile Tale pe Focul Cel ne- 
mistuit, cu care ai aprins inirmnile 
cele ce ardeau de dorul Cuvân= 
tului, cu mâna Ta cea tare atin- 
ge-Te şi de ochii sufletului meu, 
cei orbiți de păcate, ca să văd 
luminat cărarea laudelor Tale şi 
să strig cu umilință: 
Bucură=te, Maica Domnului, 
mâna nevăzută a milostivirii 
Preasfintei Treimi ! 








CURS DE SUPRAVIEȚUIRE 
ORTODOXĂ (VII) 


alcătuit de fericitul întru pomenire 
parintele nostru SERAFIM ROSE 


REVOLUȚIA FRANCEZĂ (2) 


e e Revoluţia reprezintă o încercare de străpungere a unor forţe noi, care, mai 
târziu, vor reuşi să cucerească nu doar cea mai mare parte din Europa, ci şi 


În episodul anterior vorbeam despre 
ideile anticreştine ale filosofilor 
francezi care au pregătit Revoluţia 
din 1789. Știm cu toții ce a urmat: 
ani de teroare, de ucidere, de răzbu- 
nare, de nesiguranţă, de schimbări 
majore în societatea şi mentalitatea 
franceză, schimbări care se resimt 
până astăzi în întreaga lume. 


În acest episod vom urmări felul 
dureros şi dramatic în care a fost 
afectată Biserica (catolică, dar nu 
numai) în timpul Revoluţiei france- 
ze. lată ce ne spune păr. Serafim 
Rose despre aceasta: 


Biserica este pângărită. Noua revolu- 
ție pentru înlocuirea catolicismului a 
devenit evidentă. Proclamarea repu- 
blicii a fost în întregime o chestiune 
seculară. Noua religie s-a înarmat cu 
simboluri şi cu un fel de liturghie. 
Convenţia a adoptat calendarul revo- 
luţionar. Primul an urma să înceapă 
la 10 august 1793, anul republicii. 
Era o încercare de a decreştina 
viaţa cotidiană prin înlocuirea 
referinţelor la sărbătorile reli- 
gioase şi la sfinţi cu nume împru- 
mutate de la unelte şi produse fami- 
liare francezilor. 'Toate sărbătorile 
erau abolite, iar săptămâna de şapte 
zile era anulată în favoarea unei săp- 
tămâni de 10 zile. Nu mai exista du- 
minică. 


La Nevers, într-o catedrală, a fost 
sărbătorit un festival în onoarea lui 
Brutus, deoarece el era duşmanul 
tiraniei şi modelul republicanilor. 
Toate ceremoniile religioase în 


cea mai mare parte din lume. 


afara bisericii erau abolite, iar 
slujbele mortuare şi cimitirele 
erau secularizate. A fost rechizi- 
ționată Catedrala Notre Dame. Ea a 
fost numită Templul Raţiunii, în mij- 
locul stranei a fost construit un mun- 
te, iar o actriţă a Jucat rolul Libertă- 
ţii. Pe 23 noiembrie 1793 bisericile 
au fost închise. 


Întreaga Revoluţie este foarte asemă- 
nătoare cu forma seculară pe care am 
întâlnit-o deja în Renaștere. Există o 
zeiță a Raţiunii, apare o nouă ordine 
a veacurilor. Goethe, Beethoven şi 
alții văd în Revoluţie ceva minunat, 
prin care omenirii i se oferă libertate 
şi egalitate. 


Apoi apare un om foarte talentat şi 
isteţ, care preia conducerea întregii 
aventuri şi timp de 15 ani conduce 
Franţa ca un dictator: Napoleon. EI 
restaurează bisericile, oferind papei 
mult mai multă putere asupra Biseri- 
cii franceze decât avea înainte. 
„Plănuiesc să-l înalț peste măsură 
pe papă, să-l cadorisesc cu onoruri 
şi grandoare. Aş fi făcut un idol din 
el. Ar fi rămas lângă mine. Parisul 
ar fi devenit capitala creştinismului, 
iar eu aș fi guvernat religiile la 
fel de bine ca lumea politică.” 


El vorbeşte despre sine ca făcând 
parte din popor, deşi era din mica 
nobilime. Declara cuiva: „Puterea 
mea materială a fost imensă, dar 
puterea mea spirituală a fost 
infinit mai mare, se învecina cu 
magia!”. Oamenii erau în stare să 
moară pentru Napoleon, privind la el 


ca la un zeu. El a fost catolic, dar în 
idei a fost complet străin de aceasta, 
spunând: „Prefer islamul. Cel puţin 
nu este atât de absurd ca religia 
noastră.” „Am creat o nouă reli- 
gie. Deja mă vedeam pe drumul 
către Asia, călărind un elefant, cu 
un turban deasupra capului şi du- 
când un nou Coran, scris chiar de 
mine.” 


În Napoleon avem pentru prima dată 
în epoca modernă un cuceritor al 
lumii, cineva care în mod conştient 
dorea să cucerească lumea şi poate 
chiar să se impună ca zeu. Însuşi 
gândul că ar putea fi proclamat ca 
zeu al lumii după cucerirea ei, arată 
că el era în mod cert, mult mai mult 
decât oricine altcineva dinaintea sa, 
un precursor al antihristului. 
Iar întreaga revoluţie, care debutează 
cu proclamarea drepturilor omului şi 
cu impunerea egalității prin masacre 
sângeroase şi depopulare deliberată, 
proclamarea comunismului şi veni- 
rea la putere a unui conducător care 
dorea să fie conducătorul lumii, toate 
acestea, aşadar, sunt o repetiţie 
pentru viitoarea împărăție a 
lumii acesteia. 


După îndepărtarea lui Napoleon şi 
reinstaurarea monarhiei, ideile revo- 
luţionare încep să devină din ce în ce 
mai puternice şi întreaga clasă euro- 
peană a intelectualilor le absoarbe cu 
nesaţ. 


(va urma) 





NICOLAE IORGA (27 noiembrie 1940) 


PATRIARHUL 
CULTURII ROMÂNE 





A fost cel mai mare istoric al nos- 


tru, dar în acelaşi timp a fost şi dra- 
maturg, poet, critic literar, docu- 
mentarist, enciclopedist, memoria- 
list, parlamentar, ministru, prim- 
ministru, profesor universitar și aca- 
demician. A devenit doctor în drept 
la 23 de ani, iar membru al Acade- 
miei Române la 38 de ani. Opera 
lui Iorga cuprinde 1.003 volu- 
me, 12.755 de articole şi 4.063 
de recenzii! 


A scris mult despre Biserica neamu- 
lui, încercând să o scoată, prin des- 
coperirea rolului ei în decursul isto- 
riei românilor, din starea de simplu 
departament al statului în care o 
doreau mulţi (şi încă o doresc). Iată 
câteva cuvinte din scrierile sale: 


Religia noastră este o religie 
de preoţi simpli, este o religie 
de săteni, formată în împrejurări- 
le acelea smerite ale trecutului nos- 
tru. Ea s-a născut, ca şi civilizația 
noastră, ca şi forma politică, s-a 
născut din acea viaţă adâncă a bie- 
telor mulțimi româneşti. Am fost 
legaţi de Bizanţ, pentru că se cerea 


îndeplinirea unei forme. O parte 
dintre noi au fost legaţi pe urmă de 
Roma, fiindcă şi legătura de Roma 
era, într-o anumită contingenţă de 
împrejurări, îndeplinirea unei for- 
me. Dar când ziceau ţăranii noştri 
„legea românească“, ei înțelegeau 
un mare adevăr. Da, există o lege 
românească... una singură, în 
adâncul conștiinței ţăranilor 
noştri. 


Din punctul de vedere al relevării 
rolului cultural al Bisericii în viaţa 
românilor, opera lui Iorga este de 
neegalat. El se îndepărtează catego- 
ric de opiniile celor care credeau că 
numai de la unirea unei părți a ro- 
mânilor ortodocşi cu Roma a existat 
cultură în Biserică. Cu argumente 
covârşitoare, Iorga arată că de la 
începuturile ei Ortodoxia ro- 
mânească a jucat un rol cultu- 
ral de prim rang în viaţa naţio- 
nală, iar acest rol s-a menţinut până 
când spiritul modern i-a făcut pe 
politicienii români să încerce trage- 
rea Bisericii pe linie moartă. 


Mitropoliţii, Episcopii, Egume- 
nii și de atâte ori şi smeriţii 








călugări ori umilii preoţi de 
mir au dat poporului, ei sin- 
guri aproape, toată învăţătu- 
ra, au înzestrat neamul cu o 
limbă literară, cu o literatură 
sfântă, cu o artă în legătură cu 
gustul şi nevoile lui, au sprijinit 
statul fără să se lase a fi înghițiți de 
dânsul, au călăuzit neamul pe dru- 
murile pământului fără a-şi desface 
ochii de la cer şi au ridicat mai sus 
toate ramurile gospodăriei româ- 
neşti — dând istoriei noastre cărtu- 
rari, caligrafi, sculptori în lemn, 
argintari, oameni de stat, ostaşi, 
mucenici şi sfinți. 


Să-l cunoaştem pe Nicolae Iorga şi 
ca poet: 


Glossă 


Oricât sălbatecele uri te-ar urmări 
cu lovituri, 

Oricât de mult ele-ar căta să sfarme 
platoşa ta, 

De atâta să nu-ţi pară rău, 

Nu te-or răzbi cei din afară. 

Un singur lucru te omoară: 

Păcatul din sufletul tău. 





Pentru 
că în în 
22  no- 
iembrie 
se  îm- 
plinesc 
30 de 
ani de 
la 
adormirea acestui minunat sfânt 
contemporan, reproducem mai Jos 
una dintre numeroasele sale mi- 
nuni, făcute firesc, cu simplitate, de 
un adevărat om al lui Dumnezeu. 





O mamă care avea copilaşul bolnav 
şi venea cu hăinuţele lui la Părintele 
Iacov să i le „citească”, le-a adus la 
mănăstire în iarna anului 1970. 


O minune a 
SF. IACOV TSALIKIS 





Deoarece încă nu era făcut drumul 
cel mare, din pricina noroaielor taxi- 
ul s-a împotmolit exact la intersecţia 
unde o ia drumul spre Peştera Cuvi- 
osului David. Au coborât şi au vrut 
să continue drumul pe jos. 


Deodată a apărut Părintele Iacov cu 
catârul, care mergea în Damnia, un 
sat aflat la o distanţă de cel puţin 6-7 
kilometri de mănăstire, să împăr- 
tăşească pe cineva aflat pe moarte. 
Mama a vrut să-i vorbească Părinte- 
lui Iacov, dar acela i-a arătat 
„Sfintele” (Sfânta Impărtăşanie), i-a 
spus să-şi facă cruce şi să meargă la 
mănăstire unde se va întoarce şi el. 


După aceea femeia şi taximetristul 
au mers pe jos 10-15 minute şi au 


ajuns la mănăstire. Au intrat în bise- 
Trică, s-au închinat şi au rămas uimiţi 
când l-au văzut pe Părintele Iacov că 
iese din altar. 


- Părinte Iacov, nu te-am văzut cu 
puțin înainte pe drum? 


- Da, fiule. 


- Nu te duceai la Damnia să împăr- 
tăşeşti pe un bolnav pe moarte? 


- Da, fiule. 


- Dar cum ai mers şi te-ai întors aşa 
de repede? 


- Fiul meu, acestea sunt lucrurile lui 
Dumnezeu. 


